cyanic-selkie/wikianc huggingface dataset:
บ็อบบี ร็อบสัน
กลับคืนสู่เกาะอังกฤษ
ในนัดแรกที่ร็อบสันคุมทีม เขาสามารถพาทีมถล่มเชฟฟิลด์เวนส์เดย์ไปได้อย่างขาดลอยถึง 8-0 และพาทีมจบในอันดับที่ 11 ในฤดูกาลแรก โดยจากการแข่ง 32 นัด นิวคาสเซิลสามารถเก็บชัยชนะได้ถึง 14 นัด ภายใต้การคุมทีมของเขา หลังปี ค.ศ. 2000 เควิน คีแกน ได้ตัดสินใจลาออกจากตำแหน่งผู้จัดการทีมชาติอังกฤษ ทำให้มีการเจรจาให้ร็อบสันเข้ารับตำแหน่งแทนเป็นการชั่วคราว แต่ร็อบสันก็ได้ปฏิเสธที่จะเข้ารับตำแหน่ง ในฤดูกาล 2001-02 นิวคาสเซิลภายใต้การคุมทีมของร็อบสันสามารถจบฤดูกาลได้ในอันดับที่ 4 ของตาราง ในฤดูกาลถัดมานิวคาสเซิลจบฤดูกาลในอันดับที่ 3 ของตาราง พร้อมทั้งได้สิทธิ์ลงแข่งขันยูฟ่าแชมเปียนส์ลีก รอบคัดเลือก เป็นปีที่ 2 ติดต่อกัน อย่างไรก็ตามเขาไม่สามารถพาทีมให้เขารอบต่อไปได้ ทำให้ต้องแข่งขันยูฟ่าคัพแทนในฤดูกาล 2003-04 โดยในฤดูกาล 2003-04 นิวคาสเซิลจบฤดูกาลในอันดับที่ 5 ของตาราง ห่างจากทีมอันดับที่ 4 เพียง 4 คะแนนเท่านั้น ทำให้ในฤดูกาล 2004-05 นิวคาสเซิลไม่สามารถแข่งขันยูฟ่าแชมเปียนส์ลีกได้ แต่ต้องไปแข่งขันยูฟ่าคัพแทน
เมื่อวันที่ 30 สิงหาคม ค.ศ. 2004 เฟรดดี เชพเพิร์ด ประธานสโมสร ประกาศปลดร็อบสันออกจากตำแหน่ง เนื่องจากเริ่มฤดูกาลใหม่อย่างย่ำแย่ และขัดแย้งกับนักเตะ โดยสโมสรได้ประกาศแต่งตั้ง แกรม ซูเนสส์ เข้าดำรงตำแหน่งแทนร็อบสัน
ชีวิตส่วนตัว
ตั้งแต่ ค.ศ. 1992 เป็นต้นมา ร็อบสันจำเป็นต้องเข้ารับการรักษาโรคมะเร็งอย่างสม่ำเสมอ ซึ่งในบางครั้งนั้นต้องมีการผ่าตัดด้วย ทำให้ส่งผลต่อด้านการงานของเขาเป็นอย่างมาก ยกตัวอย่างสมัยที่เขาเป็นผู้จัดการทีมสโมสรฟุตบอลโปร์ตู เขาต้องพลาดการคุมทีมหลายเดือนในฤดูกาล 1995-96 เนื่องจากตรวจพบว่าเป็นมะเร็งผิวหนัง และเนื้องอกในปอดข้างขวา
เมื่อวันที่ 6 พฤษภาคม ค.ศ. 2007 ร็อบสันเข้ารับการรักษาโรคมะเร็งอีกเป็นครั้งที่ 5 ต่อมาวันเสาร์ที่ 17 พฤษภาคม ค.ศ. 2008 ในนัดชิงชนะเลิศฟุตบอลเอฟเอคัพที่สนามเวมบลีย์ ซึ่งปอร์ทสมัธเอาชนะคาร์ดิฟฟ์ซิตีไปได้ 1-0 โดยเขาเป็นผู้มอบถ้วยแชมป์ให้กับ โซล แคมป์เบลล์ กัปตันทีมปอร์ทสมัธ
การเสียชีวิต
เมื่อวันที่ 31 กรกฎาคม พ.ศ. 2552 ร็อบสันเสียชีวิตลงอย่างสงบในขณะที่มีอายุ 76 ปี ด้วยโรคมะเร็ง ที่บ้านของเขา หลังจากที่ป่วยมานานถึง 15 ปี หลังจากมีการเผยแพร่ข่าวการเสียชีวิตของเขาไปทั่วโลก ทำให้คนในแวดวงต่างๆเกิดความเศร้าโศกเสียใจเป็นอย่างมาก เซอร์ อเล็กซ์ เฟอร์กูสัน ผู้จัดการทีมแมนเชสเตอร์ยูไนเต็ด ได้ออกมาสดุดีร็อบสันว่าเป็นยอดคนของวงการลูกหนัง โดยเฟอร์กูสันกล่าวว่า "ผมเสียใจมากต่อการจากไปของเพื่อนผู้ยิ่งใหญ่ ของบุคคลที่มหัศจรรย์ และเป็นคนที่มีความรู้ในเกมอย่างสูง" ส่วน กอร์ดอน บราวน์ นายกรัฐมนตรีอังกฤษ ก็ร่วมกล่าวไว้อาลัยร็อบสันเช่นกัน โดยบราวน์กล่าวว่า "ผมรู้สึกเสียใจอย่างสุดซึ้งที่ได้ทราบข่าวการเสียชีวิตของ เซอร์ บ็อบบี้ ร็อบสัน ผมเคยได้พบกับบ็อบบี้ในหลายๆโอกาส เขาคือภาพรวมที่ชัดเจนสำหรับทุกๆเรื่องราวอันยอดเยี่ยมเกี่ยวกับฟุตบอลในประเทศนี้"
แหล่งข้อมูลอื่น
19332009
พระเจ้าโจวเซี่ยว
อ้างอิง
-886
เส้นขนานที่ 23 องศาใต้
เส้นขนานที่ 23 องศาใต้ คือวงกลมละติจูดที่ 23 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 23° ใต้ลากผ่านพื้นที่ดังนี้:
มัสซีโม อัมโบรซีนี
มัสซีโม อัมโบรซีนี (Massimo Ambrosini) เกิดเมื่อวันที่ 29 พฤษภาคม ค.ศ. 1977 ใน แคว้นมาร์เก เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเป็น กัปตันทีม ของ เอซี มิลาน ในลีก เซเรียอา
แหล่งข้อมูลอื่น
1977
เนปาลแอร์ไลน์
เนปาลแอร์ไลน์ (, เคยรู้จักกันในชื่อ รอยัลเนปาลแอร์ไลน์) เป็นสายการบินประจำชาติของประเทศเนปาล มีสำนักงานใหญ่ในกรุงกาฐมาณฑุ มีฐานการบินหลักอยู่ที่ ท่าอากาศยานนานาชาติตริภูวัน ชานกรุงกาฐมาณฑุ ก่อตั้งในเดือนกรกฎาคม ค.ศ. 1958 ภายใต้ชื่อ รอยัลเนปาลแอร์ไลน์ วันเดียวกันกับที่การบินไทยเปิดเที่ยวบินมายังเนปาลครั้งแรก เครื่องบินลำแรกคือดักลาส ดีซี-3 ถูกใช้เป็นเที่ยวบินภายในประเทศ และเที่ยวบินไปอินเดีย ส่วนเครื่องบินไอพ่นลำแรกคือโบอิง 727 เริ่มต้นในงานในปี ค.ศ. 1972 ต่อมาปี ค.ศ. 2004 ได้เปลี่ยนชื่อใหม่เป็น เนปาลแอร์ไลน์ สถิติเดือนเมษายน ค.ศ. 2014 สายการบินมีเครื่องบิน 7 ลำ และยังได้แอร์บัส เอ 320-200 ลำใหม่ มีจุดหมายปลาย 39 แห่ง (ต่างประเทศ 5 แห่ง)
เนปาลแอร์ไลน์ เป็นหนึ่งในสายการบินที่ถูกห้ามไม่ให้บินเข้าไปในน่านฟ้าของสหภาพยุโรป
วันที่ 30 เมษายน ค.ศ. 2015 ได้รับเครื่องบิน แอร์บัส เอ 320 ลำใหม่ หลังจากที่เกิดเหตุแผ่นดินไหวเพียงไม่กี่วัน
การให้บริการช่วงแรก (คริสต์ทศวรรษ 1950–1960)
สายการบินก่อตั้งในเดือนกรกฎาคม ค.ศ. 1958 ภายใต้ชื่อ รอยัลเนปาลแอร์ไลน์ พร้อมเครื่องบินรุ่นแรก ดักลาส ดีซี-3 ให้บริการเที่ยวบินไปยังเมือง Simara, Pokhara, Biratnagar และบางเมืองในประเทศอินเดีย ได้แก่ ปัฏนา, โกลกาตาและเดลี ต่อมาปี ค.ศ. 1961 ได้ซื้อเครื่องบิน ปิลาตุส ปอร์เตอร์ และในปี ค.ศ. 1963 ได้ซื้อเครื่องบิน Fong Shou-2 Harvester จากประเทศจีน
เครื่องบินอันทันสมัยได้ถูกนำเพิ่มเข้ามาเรื่อย ๆ ระหว่างปี ค.ศ. 1959-1964 ได้สั่งซื้อเครื่องบินดักลาส ดีซี-3 อีกเจ็ดลำ นอกจากนี้ จีนยังให้เครื่องบินอานโตนอฟ อาน-2 อีกสองลำ และยังเช่าเบลเฮลิคอปเตอร์ จากสิงคโปร์ด้วย เที่ยวบินระหว่างประเทศได้ขยายไปเรื่อย ๆ จนมีเที่ยวบินไปถึงกรุงธากา เมืองหลวงของปากีสถานตะวันออก (ปัจจุบันคือประเทศบังกลาเทศ)
ในปี ค.ศ. 1966 เครื่องบินเทอร์โบ Fokker F27 ถูกเพิ่มเข้าฝูงบิน
ช่วงเศรษฐกิจรุ่งเรือง (คริสต์ทศวรรษ 1970–1980)
ต่อมา สายการบินยังได้สั่งซื้อเครื่องบินเพิ่ม ดังนี้ BAe Avro-748 (ค.ศ. 1970), ทวิน ออตเตอร์ (ค.ศ. 1971), โบอิง 727 (ค.ศ. 1972; ต่อมาถูกแทนที่ด้วยโบอิง 757 สองลำ ในปี ค.ศ. 1987)
ส่งผลให้เนปาลมีนักท่องเที่ยวเข้ามาประมาณ 181,000 คน (สถิติ ค.ศ. 1985) โดยร้อยละ 80 เดินทางทางอากาศ และร้อยละ 38 เดินทางกับสายการบินรอยัลเนปาลแอร์ไลน์ แต่จำนวนนี้ได้ลดลงจากสถิติเดิม (ค.ศ. 1979) ร้อยละ 50 คู่แข่งของสายการบินนี้คืออินเดียนแอร์ไลน์ สายการบินใหม่ ๆ อาทิเช่น ลุฟต์ฮันซาของเยอรมนี ก็ได้เปิดเที่ยวบินตรง กาฐมาณฑุ-แฟรงก์เฟิร์ต ในเดือนตุลาคม ค.ศ. 1987
ในเวลานั้น รอยัลเนปาลแอร์ไลน์ มีจุดหมายปลายทางในประเทศ 38 แห่ง ระหว่างประเทศ 10 แห่ง ต่อมาได้เปิดเที่ยวบินไปฮ่องกงในปี ค.ศ. 1988 (ใช้โบอิง 757) ต่อมาเดือนเมษายน ค.ศ. 1988 ได้เปิดเที่ยวบินไปกรุงลาซาในเขตปกครองตนเองทิเบต
รอยัลเนปาลแอร์ไลน์ มีรายได้ 54.3 ล้านดอลลาร์สหรัฐในช่วงปี ค.ศ. 1988—89 ทำกำไรได้ 17 ล้านดอลลาร์สหรัฐ พร้อมลูกเรือ 2,200 คน และได้กลายบริษัทที่มีอิทธิพลมากที่สุดในเนปาล ผู้โดยสารร้อยละ 75 เป็นนักท่องเที่ยว จากผลความสำเร็วนี้ ทำให้มีการเปิดเที่ยวบินใหม่ไปยังลอนดอน, ดูไบ และการาจี
ตกต่ำ (คริสต์ทศวรรษ 1990–2000)
ในช่วงปี ค.ศ. 1992 มีสายการบินในประเทศเกิดขึ้นมาก อาทิเช่น Necon Air, เนปาลแอร์เวย์, เอเวอเรสต์แอร์, บุดด้าแอร์, เยติแอร์ไลน์, สีดาแอร์ และในปี ค.ศ. 1997 ร้อยละ 70 ของเที่ยวบินในประเทศ มาจากสายการบินคู่แข่งเหล่านี้ การก่อตั้งของสายการบินใหม่ ๆ ทำให้เกิดช่องว่างที่เป็นปัญหาของรอยัลเนปาลแอร์ไลน์ คือคอรัปชัน
ในเดือนธันวาคม ค.ศ. 2000 มีเรื่องอื้อฉาวจากการเช่าโบอิง 767จากออสเตรีย ซึ่งแฝงด้วยการประท้องของเหล่าลูกจ้างกับรัฐบาล ทำให้เกิดการกล่าวหาว่า สายการบินไม่ยอมใช้เครื่องบินโบอิง 757 ให้เกิดประโยชน์เพียงพอ ผู้บริหารได้ถูกพักงานระหว่างสอบสวน และรัฐมนตรีว่าการกระทรวงการบินได้ถูกปลดเกษียณ และในปี ค.ศ. 2004 มีการรายงานว่า รัฐบาลเนปาล ได้แบ่งงาน 49% ของเนปาลแอร์ไลน์ ให้เอกชนดำเนินการ ส่งผลให้เกิดหนี้สินจำนวนหนึ่ง ต่อมา ผู้บริหารเก่าของสายการบิน Ramagya Chaturvedi ถูกจับในข้อหาคอรัปชันในเดือนกุมภาพันธ์ ค.ศ. 2005.
ในปี ค.ศ. 2009 ที่งานดูไบแอร์โชว์ สายการบินเนปาลแอร์ไลน์ ได้สั่งซื้อเครื่องบิน แอร์บัส เอ 320-200 สองลำ ซึ่งจะใช้ในเที่ยวบินไปยังตะวันออกกลาง และเอเชียตะวันออกเฉียงใต้
จุดหมายปลายทาง
สายการบินเนปาลแอร์ไลน์ มีเที่ยวบินระหว่างประเทศไปยัง เดลี, โดฮา, กัวลาลัมเปอร์, ฮ่องกง และกรุงเทพมหานคร ส่วนจุดหมายปลายทางที่ยกเลิกไปแล้วอย่าง ดูไบ, บังคาลอร์ และมุมไบ จะกลับมาบินใหม่อีกครั้งพร้อมกับเครื่องบินแอร์บัส เอ 320
นับตั้งแต่วันที่ 5 ธันวาคม ค.ศ. 2013 เป็นต้นมา สหภาพยุโรปได้สั่งห้ามไม่ให้สายการบินใด ๆ ของเนปาลบินเข้าไปเหนือน่านฟ้าของยุโรป
ข้อตกลงการทำการบินร่วม
เนปาลแอร์ไลน์ได้ทำข้อตกลงการทำการบินร่วมกันกับสายการบินดังต่อไปนี้:
ฝูงบิน
ณ เดือนพฤศจิกายน ค.ศ. 2022 เนปาลแอร์ไลน์มีเครื่องบินประจำการในฝูงบินดังนี้:
ฝูงบินในอดีต
เนปาลแอร์ไลน์เคยมีเครื่องบินประจำการในอดีต ดังนี้:
อึด ฟัด อัด ถล่มเมืองตำรวจ
อึด ฟัด อัด ถล่มเมืองตำรวจ (男兒本色; Invisible Target) เป็นภาพยนตร์ฮ่องกง ค.ศ. 2007 แนวแอ็คชั่นอาชญากรรม ที่เขียน, ผลิต และกำกับโดย เบนนี่ ชาน นำแสดงโดย เซียะ ถิงฟง, หยู เหวินเล่อ และ เจย์ซี ชาน (บุตรชายของเฉินหลง ) ในบทของสามเจ้าหน้าที่ตำรวจที่ปฏิบัติภารกิจร่วมกัน โดยมีภูมิหลังที่ต้องการขับโค่นแก๊งอาชญากรซึ่งนำโดย เทียน เหยี่ยนเซิน (นำแสดงโดย อู๋จิง)
เนื้อเรื่องย่อ
เป็นเรื่องราวที่เกี่ยวกับตำรวจหนุ่มสามรายซึ่งมีบุคลิกที่แตกต่างกันอย่างสิ้นเชิง ทั้งอุปนิสัย ตลอดจนการปฏิบัติหน้าที่การงาน โดยที่ทั้งสามต่างไม่ได้เป็นเพื่อนกันมาก่อน หากแต่มีความต้องการที่จะตามล่าแก๊งอาชญากรกลุ่มหนึ่งด้วยเหตุผลที่ต่างกันไป โดยเป็นเหตุผลส่วนตัวนอกเหนือจากการทำงานล้วนๆ อันเกิดจากเหตุจารกรรม ณ ใจกลางเมืองฮ่องกง เมื่อกลุ่มอาชญากรจากแผ่นดินใหญ่ได้ก่อเหตุวางระเบิดเพื่อปล้นรถขนเงิน จากเหตุวินาศกรรมครั้งนี้เอง ที่ทำให้เฉินจิ้นต้องสูญเสียแฟนสาวจากเหตุการณ์ในครั้งนั้น แล้วเขาก็ได้สาบานว่าจะต้องกระทำการล้างแค้นนี้ให้ได้
การเผยแพร่
บริษัทไวน์สไตน์ ซึ่งเป็นผู้จัดจำหน่ายภาพยนตร์ ได้รับสิทธิ์ในการเผยแพร่ อึด ฟัด อัด ถล่มเมืองตำรวจ ในหลายพื้นที่ ซึ่งเป็นเขตที่พูดภาษาอังกฤษ บริษัทดราก้อนไดนาสตี้ ได้เปิดตัว ดีวีดี "ทูดิสก์ อัลติเมทอิดิชัน" ในสหรัฐอเมริกา ณ วันที่ 10 มิถุนายน ค.ศ. 2008 ซึ่งมีฟีเจอร์พิเศษเป็นจำนวนมากเหมือนกับที่เปิดตัวในฮ่องกง ส่วนฉบับบลูเรย์ดิสก์ของภาพยนตร์โดยบริษัทเดียวกันได้รับการเปิดตัวในภายหลังในเดือนสิงหาคม ค.ศ. 2010
การตอบรับ
ภาพยนตร์ได้รับความเห็นที่หลากหลายโดยทั่วไป บทเขียนในนิตยสารเหมียว เพอร์รี่ แลม พบว่ามีสำบัดสำนวนในการบอกเล่าเรื่องราวของ เบนนี่ ชาน แต่วิจารณ์ในส่วนท้ายถึงความล้มเหลวในการแถลงการณ์
การปฏิวัติรัสเซีย ค.ศ.​ 1905
'''การปฏิวัติรัสเซีย ค.ศ. 1905''' (Russian Revolution of 1905) เป็นคลื่นแห่งความวุ่นวายทางการเมืองและสังคมในวงกว้างที่แผ่กระจายไปทั่วบริเวณกว้างใหญ่ไพศาลของจักรวรรดิรัสเซีย บางแห่งถูกกำกับที่รัฐบาล รวมถึงการนัดหยุดงานของคนงาน ความไม่สงบของชาวนา และการกบฏทางทหาร นำไปสู่การปฏิรูปรัฐธรรมนูญรวมทั้งการจัดตั้งสภาดูมา, ระบบหลายพรรค และการประกาศใช้รัฐธรรมนูญรัสเซียในปี 1906
ในช่วงทศวรรษที่ 1800- ต้น 1900 นั้น รัสเซียอยู่ในสภาพแร้นแค้น ขาดแคลน และประชาชนไม่พอใจสภาพที่ถูกกดขี่ ฝ่ายกรรมกรก็ต้องทำงานหนักโดยได้รับค่าตอบแทนน้อยมาก ครั้นรัสเซียเข้าสู่สงครามกับญี่ปุ่นก็กลับเป็นฝ่ายแพ้ การเดินขบวนเริ่มอย่างสงบ ภายใต้การนำของหลวงพ่อกาปอง (Gapon) ที่เชื่อมั่นว่าทหารจะไม่ยิงพระ เรียกร้องให้มีการนิรโทษกรรมนักโทษทางการเมือง เรียกร้องรัฐธรรมนูญ ออกกฎหมายลดชั่วโมงการทำงาน และแก้ไขความทุกข์ยากของราษฎร แต่ทหารกลับระดมยิงประชาชนเสียชีวิตเป็นจำนวนมาก เกิดเหตุการณ์ที่เรียกว่า "วันอาทิตย์นองเลือด" (Bloody Sunday) ประชาชนจึงเริ่มเป็นปฏิปักษ์ต่อระบบซาร์ และทำให้การจลาจลแผ่วง กว้างขึ้น จักรพรรดินิโคลัสที่ 2 (Nicholas II) ต้องทรงยอมออกประกาศเดือนตุลาคม (October Manifests) ยอมให้มีการร่างรัฐธรรมนูญ เปิดสภาดูมา (Duma) และแต่งตั้งเคานท์ วิทท (Count S.Witte) เป็นนายกรัฐมนตรี ฝ่ายผู้ก่อการถูกจับหลายคน แต่ผู้นำบางคนหนีไปได้ และไปเตรียมก่อการครั้งใหม่
ท่าอากาศยานปาย
ท่าอากาศยานเมืองปาย หรือ สนามบินเมืองปาย ตั้งอยู่ที่ อำเภอปาย จังหวัดแม่ฮ่องสอน ตั้งอยู่ห่างตัวอำเภอประมาณ 1 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม พัฒนาขึ้นจากความคิดริเริ่มของจังหวัดแม่ฮ่องสอน เพื่อส่งเสริมศักยภาพธุรกิจการท่องเที่ยวของปาย รันเวย์เก่าที่ถูกสร้างขึ้นมาตั้งแต่สมัยสงครามโลกครั้งที่สองถูกเก็บรักษาไว้ใช้งานเป็นลานบินชั่วคราวสำหรับลำเลียงเสบียงอาหารทหารส่วนกลาง โดยเมื่อเร็วๆ นี้ ทางจังหวัดแม่ฮ่องสอนได้เข้ามาควบคุมดูแล และผลักดันให้ท่าอากาศยานแห่งนี้ได้รับการรับรองทางการค้า และท่าอากาศยานได้รับการตกแต่งให้สอดคล้องกับสภาพแวดล้อมทางธรรมชาติของปาย โดยพื้นที่ท่าอากาศยานครอบคลุมพื้นที่ 72.3 ไร่ พร้อมทางวิ่งกว้าง 23 เมตร ยาว 900 เมตร และอาคารสถานที่ขนาดเล็กเพื่อรองรับผู้โดยสาร
ประวัติ
สนามบินเมืองปายเริ่มก่อสร้างครั้งแรกตั้งแต่สงครามโลกครั้งที่ 2 โดยกองทัพทหารของประเทศญี่ปุ่น ซึ่งใช้จุดที่ตั้งสนามบินปายในปัจจุบันเป็นสนามบินชั่วคราว เพื่อให้เครื่องบินขนาดเล็กของญี่ปุ่นทำการบินขึ้น-ลง โดยใช้เชลยศึกในการก่อสร้างสนามบิน เมื่อสงครามสิ้นสุดลง สนามบินปายก็ไม่ได้ถูกใช้งานอีกเลย
ต่อมาในปี พ.ศ. 2495 ทางจังหวัดแม่ฮ่องสอนร่วมกับสำนักงานการบินพลเรือน ได้ทำการปรับปรุงสนามบินปาย ท่าอากาศยานแม่ฮ่องสอน สนามบินขุนยวม และสนามบินแม่สะเรียง ซึ่งอยู่ภายในจังหวัดแม่ฮ่องสอนทั้งหมด เพื่อใช้เชื่อมต่อการเดินทางสู่จุดต่างๆ ในแม่ฮ่องสอนได้ง่ายขึ้น และรองรับการเปิดเส้นทางบินของสายการบินเดินอากาศไทย โดยทำการบินบนเส้นทาง เชียงใหม่ – แม่ฮ่องสอน – ปาย – เชียงใหม่
พ.ศ. 2503 บริษัทเดินอากาศไทย ได้หยุดให้บริการมายังสนามบินปาย สนามบินขุนยวม และสนามบินแม่สะเรียง เนื่องจากเปลี่ยนแบบเครื่องบินเป็นดักลาส ดีซี-3 และทางวิ่งมีความยาวไม่พอ ซึ่งมีความกว้าง 20 เมตร และยาว 700 เมตรในขนาดนั้น โดยเมื่อไม่มีเที่ยวบินพาณิชย์มาลงที่ท่าอากาศยานปาย สถานีวิทยุสื่อสารการบินปายจึงได้ทำการบินตัวลงตามไปด้วยในวันที่ 16 กันยายน พ.ศ. 2503 แต่สนามบินปายก็ยังคงใช้เป็นที่ขึ้น-ลงของเครื่องบินทางการทหารและตำรวจต่อไป
พ.ศ. 2523 ทางกรมการบินพาณิชย์ ได้ตั้งงบประมาณจำนวนเงิน 1 ล้าน 5 แสนบาท เพื่อทำการปรับปรุงท่าอากาศยานปาย โดยเปลี่ยนทางวิ่งให้เป็นลูกรังบดอัดแน่น และก่อสร้างอาคารผู้โดยสารอาคารสถานีวิทยุสื่อสารและหอบังคับการบินเพิ่มเติม
พ.ศ. 2547 ได้มีการปรับปรุงทางวิ่ง ลานจอดเครื่องบิน และอาคารผู้โดยสาร โดยก่อสร้างตั้งแต่ 22 กรกฎาคม 2547 ถึง 20 กันยายน 2547 และจากนั้นในปี พ.ศ. 2550 สายการบิน SGA (นกมินิ) ได้เปิดเส้นทางการบิน เชียงใหม่ – ปาย – เชียงใหม่ โดยใช้เครื่องบินขนาดเล็กแบบ เซสน่า 208B คาราวาน จนกระทั่งเดือนธันวาคม 2554 ได้หยุดบินไป
พ.ศ. 2554 สายการบินกานต์แอร์ ได้เริ่มให้บริการเที่ยวบินสู่ท่าอากาศยานปายด้วยเครื่องบินแบบ เซสน่า 208B คาราวาน สามารถจุผู้โดยสารได้ 12 ที่นั่ง แต่ในพ.ศ. 2559 สายการบินกานต์แอร์ ไม่ผ่านการตรวจสอบตามมาตรฐานการบินสากล จึงถูกเพิกถอนใบอนุญาตในการทำการบิน และยกเลิกเส้นทางการบินมายังปาย และทุกๆเส้นทางบินอีกด้วย
อาคารสถานที่
ท่าอากาศยานเมืองปายมีพื้นที่ประมาณ 72.3 ไร่
อาคารผู้โดยสาร
โดยท่าอากาศยานขนาดย่อมแห่งนี้มีรถดับเพลิงอากาศยานขนาด 2,000 ลิตร และอยู่ภายใต้การดูแลของผู้เชียวชาญจากท่าอากาศยานแม่ฮ่องสอน
รายชื่อสายการบินที่ให้บริการ
ปัจจุบันไม่มีเที่ยวบินพาณิชย์ให้บริการ
การเดินทางสู่ท่าอากาศยาน
ตั้งอยู่ที่ถนนเขลางค์ ตำบลเวียงใต้ อำเภอปาย จังหวัดแม่ฮ่องสอน มีลานจอดรถยนต์ สามารถรองรับรถยนต์ได้ 10 คัน และรถจักรยานยนต์ได้ 10 คัน
ทากาฮิโระ โมริอูจิ
ทากาฮิโระ โมริอูจิ (เกิดวันที่ 17 เมษายน ค.ศ. 1988) เป็นที่รู้จักในชื่อ ทากะ เป็นนักร้องนำและนักแต่งเพลงของวงดนตรีร็อกชาวญี่ปุ่น วันโอเคร็อก ก่อนหน้านั้นเขาได้อยู่ในวงบอยแบนด์ นิวส์ ในปี ค.ศ. 2003 จนกระทั่งออกจากวง เขาสามารถพูดภาษาอังกฤษอย่างคล่องแคล่วมาก เขาจึงร้องเพลงเป็นภาษาอังกฤษและภาษาญี่ปุ่น
ประวัติ
ทากะเป็นสมาชิกของจอห์นนีส์จูเนียร์ พร้อมกับน้องชายฮิโระกิ โมะริอุชิ ในปี ค.ศ. 2002 ต่อมาในเดือนกันยายน ค.ศ. 2003 ได้เปิดตัวในวงบอยแบนด์ นิวส์ แต่ออกจากวงในเดือนธันวาคมปีเดียวกัน หลังจากนั้นในช่วงปลายปี ค.ศ. 2005 ได้รวมกลุ่มกับเพื่อนตั้งวงวันโอเคร็อก โดยมีโทรุและเรียวตะ อดีตสมาชิกวงเฮดส์ ซึ่งเป็นวงดนตรีเด็ก และอเล็กซ์ โดยใช้ชื่อในวงว่าทากะ และปล่อยอีพีแรกชื่อเดียวกับชื่อวงในวันที่ 26 กรกฎาคม ค.ศ. 2006
จุดหมายปลายทางของสายการบินเนปาลแอร์ไลน์
จุดหมายปลายทางของสายการบิน เนปาลแอร์ไลน์ มีดังต่อไปนี้ (ข้อมูลเดือนมกราคม ค.ศ. 2015)
รายชื่อผู้นำประเทศ พ.ศ. 2555
นี่คือรายชื่อของผู้นำประเทศของประเทศต่าง ๆ ในปี พ.ศ. 2555 (ค.ศ. 2012)
สกาวใจ พูนสวัสดิ์
สกาวใจ พูนสวัสดิ์ (เกิด 10 สิงหาคม พ.ศ. 2519) ชื่อเล่น อ๋อม เป็นนักแสดงและพิธีกรชาวไทย
ประวัติ
สกาวใจ พูนสวัสดิ์ เกิดเมื่อวันที่ 10 สิงหาคม พ.ศ. 2519 เกิดที่อำเภอกะทู้ จังหวัดภูเก็ต บิดาเป็นชาวภูเก็ต ชื่อนายสิทธิ์ พูนสวัสดิ์ ส่วนมารดาเป็นชาวสุราษฎร์ธานี ชื่อนางหวานใจ  สำเร็จการศึกษาระดับปริญญาตรีจากคณะมนุษยศาสตร์ มหาวิทยาลัยรามคำแหง และระดับปริญญาโทจากคณะวารสารศาสตร์และสื่อสารมวลชน มหาวิทยาลัยธรรมศาสตร์ เข้าวงการบันเทิงจากการประกวด coffe mate stage challenge 1993 มีผลงานแสดงละครเรื่องแรกคือ เทพบุตรสุดเวหา โดยรับบทเป็นนางเอกในช่วงแรก ภายหลังไปพลิกบทเป็นนางร้ายซึ่งประสบความสำเร็จมากกว่า หนึ่งในผลงานที่สร้างชื่อคือละครเรื่อง  บ้านทรายทอง โดยรับบทเป็นหญิงเล็ก
ปัจจุบันยังคงรับงานแสดงและเป็นเจ้าของบริษัท กาวใจ จำกัด
ชีวิตส่วนตัว ปัจจุบันสมรสกับ อาทิตย์ ศรีพาเพลิน (เอ) ในวันที่ 25 ธันวาคม พ.ศ. 2557 หลังจากคบหาดูใจกันมา 12 ปี ปัจจุบัน สกาวใจ ได้ให้กำเนิดบุตรชายหนึ่งคนมีชื่อว่า จอมทัพ พูนสวัสดิ์ ชื่อเล่น ไอเฟล (แต่ส่วนมากเรียกจอมทัพ) คลอดเมื่อวันที่
จุดยืนทางการเมือง
เธอประกาศตัวสนับสนุนการเคลื่อนไหวของม็อบราษฎร เธอได้แสดงความเห็นทางการเมืองโดยโจมตีรัฐบาลพลเอกประยุทธ์ จันทร์โอชา อยู่บ่อยครั้ง จนเธอถูกผู้ที่สนับสนุนรัฐบาลคุกคามและด่าทอจนล่าสุถถึงขั้นขู่ฆ่าในสื่อออนไลน์ จากนั้นเธอได้แคปข้อความดังกล่าวแล้วโพสท์ลงบนอินสตาแกรมส่วนตัว และเธอได้เข้าแจ้งความกับตำรวจให้ดำเนินคดีตามกฎหมาย อีกทั้งเธอยังสนับสนุน ดร.ชัชชาติ สิทธิพันธุ์ ในการเลือกตั้งผู้ว่าราชการกรุงเทพมหานครอีกด้วย
วันที่ 6 กุมภาพันธ์ พ.ศ. 2566 เธอได้เป็นสมาชิกพรรคเพื่อไทยและว่าที่ผู้สมัครสมาชิกสภาผู้แทนราษฎรของพรรคเพื่อไทย เขตสะพานสูง โดย นพ.ชลน่าน ศรีแก้ว ได้ทำการเปิดตัวพร้อมกับ นายเอกภาพ หงส์สกุล น้องชาย น.ส.ปวีณา หงส์สกุล ผู้สมัครสมาชิกสภาผู้แทนราษฎรเขตสายไหม และกมลพัฒน์ ปุงบางกระดี่ ว่าที่ผู้สมัครสมาชิกสภาผู้แทนราษฎร เขตบางขุนเทียน ต่อมาเมื่อมีการเปลี่ยนแปลงเขตเลือกตั้ง ทำให้เธอเปลี่ยนไปลงสมัครเขต 13 (เขตลาดพร้าว ยกเว้นแขวงจระเข้บัว และเขตบึงกุ่ม ยกเว้นแขวงคลองกุ่ม) แทน  แต่ไม่ได้รับการเลือกตั้ง โดยแพ้ให้กับผู้สมัครจากพรรคก้าวไกล
รือบับ
รือบับ (Rebab; الرباب หรือ رباب) เป็นที่เข้าใจกันว่าเป็นเครื่องดนตรีที่มีการละเล่นกันตั้งแต่ในบริเวณสามจังหวัดชายแดนใต้ มาเลเซีย  สุมาตราเหนือของประเทศอินโดนีเซีย  และชวา  ใช้ในการแสดง เมาะโย่งหรือมะโย่ง ซึ่งการละเล่นนี้ไม่สามารถระบุได้ว่าเป็นเป็นศิลปะละครรำในวัฒนธรรมหลวงหรือเป็นวัฒนธรรมราษฎร์ของคนถิ่นมลายู   แต่ที่ปัตตานีปรากฏหลักฐานการละเล่นนี้ที่หนังสือ  ฮิกายัดปัตตานีหรือพงศาวดารปัตตานี ในสมัยคริสต์ศตวรรษที่  17 รือบับมีลักษณะโดยรวมคล้ายกับซอสามสายของภาคกลาง
ปฏิภาณ เพชรพูล
ปฏิภาณ เกิดที่อำเภอท่าม่วง จังหวัดกาญจนบุรี เป็นบุตรคนที่ 2 จาก 3 คน ของนายประภาส และนางยุพิน เพชรพูล เข้ารับการศึกษาชั้นม.ต้น ที่โรงเรียนวิสุทธรังษี จังหวัดกาญจนบุรี ก่อนจะมาเรียนต่อที่กรุงเทพในชั้น ม.4 ที่โรงเรียนวัดสุทธิวรารามจนจบ ม.6 และศึกษาต่อระดับอุดมศึกษาที่ คณะบริหารธุรกิจ มหาวิทยาลัยธุรกิจบัณฑิตย์ จนจบปริญญาตรี
ปฏิภาณ เล่นฟุตบอลในตำแหน่งกองหน้าในชั้น ม.ต้น แต่ภายหลังเปลี่ยนมาเล่นกองหลังตอนเข้าเรียนที่วัดสุทธิวราราม และเล่นตำแหน่งนี้เรื่อยมา จนได้เข้าร่วมทีมสโมสรฟุตบอลทีโอที โดยลงเล่นให้ทีม 6 ฤดูกาลจึงย้ายไปสโมสรฟุตบอลมหาวิทยาลัยกรุงเทพ ในปี พ.ศ. 2549 จนกระทั่งปลายฤดูกาล 2551 ก็ย้ายมาร่วมทีมการไฟฟ้าส่วนภูมิภาค
ปฏิภาณ เป็นหนึ่งในนักเตะทีมชาติชุดอันดับ 3 กีฬามหาวิทยาลัยโลก ติดทีมชาติชุดใหญ่ในการแข่งขันเอเชียน คัพ และฟุตบอลโลกรอบคัดเลือก
คาโพที
คาโพที (Capote) เป็นภาพยนตร์ชีวประวัติ ที่นำเสนอชีวิตของทรูแมน คาโพตี (นำแสดงโดยฟิลิป ซีมัวร์ ฮอฟฟ์แมน) กำกับโดยเบนเนต มิลเลอร์ เนื้อหาของเรื่องพูดถึงช่วงที่ทรูแมน คาโพที กำลังหาข้อมูลสำหรับงานเขียนชิ้นหนึ่ง ซึ่งภายหลังจะกลายเป็นงานชิ้นสำคัญ เรื่อง In Cold Blood (1965) ภาพยนตร์เรื่องนี้ใช้เวลาถ่ายทำเพียง 36 วัน
คาโพที ได้รับการเสนอชื่อเข้าชิงรางวัลออสการ์รวม 5 สาขา คือ ภาพยนตร์ยอดเยี่ยม, ผู้กำกับยอดเยี่ยม, นักแสดงนำชายยอดเยี่ยม, นักแสดงสมทบหญิงยอดเยี่ยม, และบทภาพยนตร์ดัดแปลงยอดเยี่ยม
เอ็ดดี ฮาว
เอ็ดเวิร์ด จอห์น แฟรงก์ "เอ็ดดี" ฮาว (Edward John Frank "Eddie" Howe) เกิดเมื่อวันที่ 29 พฤศจิกายน ค.ศ. 1977 เป็นผู้จัดการทีมฟุตบอลชาวอังกฤษ ปัจจุบันเป็นผู้จัดการทีมนิวคาสเซิลยูไนเต็ด
แหล่งข้อมูลอื่น
1977
ขิม
ขิม พจนานุกรมฉบับราชบัณฑิตยสถานให้คำอธิบายไว้ว่า "เครื่องดนตรีจีนชนิดหนึ่ง รูปคล้ายพระจันทร์ครึ่งซีกใช้ตี" ขิมถูกนำเข้ามาในประเทศไทยในสมัยรัชกาลที่ 6 โดยชาวจีนนำมาบรรเลงรวมอยู่ในวงเครื่องสายจีน และประกอบการแสดงงิ้วบ้าง บรรเลงในงานเทศกาล และงานรื่นเริงต่าง ๆ บ้าง
คำว่า ขิม มาจากภาษาจีนฮกเกี้ยน ซึ่งมาจากอักษรจีน 琴 ซึ่งในภาษาจีนกลางอ่านว่า ฉิน
นักดนตรีไทยนำขิมมาบรรเลงในสมัยต้นรัชกาลที่ 6 โดยแก้ไขบางอย่าง คือเปลี่ยนสายลวดทองเหลืองให้มีขนาดโตขึ้น เทียบเสียงเรียงลำดับ ไปตลอดจน ถึงสายต่ำสุด เสียงคู่แปดมือซ้ายกับมือขวามีระดับเกือบตรงกัน เปลี่ยนไม้ตีให้ใหญ่และก้านแข็งขิ้น หย่องที่หนุนสาย มีความหนา กว่าของเดิมเพื่อให้เกิดความสมดุล และมีความประสงค์ให้เสียงดังมากขึ้น และไม่ให้เสียงที่ออกมาแกร่งกร้าวเกินไปให้ทาบสักหลาดหรือหนังตรงปลายไม้ตี ส่วนที่กระทบกับสาย ทำให้เสียงเกิดความนุ่มนวล และได้รับความนิยม บรรเลงร่วมอยู่ในวงเครื่องสายผสมจนถึงปัจจุบัน
เพลงที่นิยมบรรเลงกันมากคือ เพลงขิมเล็ก และเพลงขิมใหญ่ ซึ่งเป็นเพลงสำเนียงจีนที่เกิดขึ้นในราวปลายรัชสมัยรัชกาลที่ 4 โดยพระประดิษฐ์ไพเราะ ได้จำทำนองการตีขิมของคนจีนแล้วมาแต่งเป็นเพลงในอัตรา 2 ชั้นได้ 2 เพลง ตั้งชื่อว่า เพลงขิมเล็ก และเพลงขิมใหญ่ สำหรับเพลงขิมเล็ก พระประดิษฐ์ไพเราะได้แต่งขยายเป็นอัตรา 3 ชั้น ส่วนเพลงขิมใหญ่ ครูช้อย สุนทรวาทิน ได้แต่งขึ้นเป็น อัตรา 3 ชั้น เช่นกัน และทั้ง 2 เพลงนี้ ครูมนตรี ตราโมทได้แต่งตัดลงเป็นอัตราชั้นเดียว จนครบเป็นเพลงเถา เมื่อประมาณปี พุทธศักราช 2478 และได้รับความนิยมมาจนถึงปัจจุบันนี้
กลุ่มอาการเทรเชอร์ คอลลินส์
กลุ่มอาการเทรเชอร์ คอลลินส์เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของใบหู ตา กระดูกโหนกแก้ม และคาง โดยอาจมีความรุนแรงแตกต่างกันได้มาก ตั้งแต่เล็กน้อยไปจนถึงรุนแรง ภาวะแทรกซ้อนที่อาจเกิดขึ้นได้เช่น ความผิดปกติในการหายใจ การมองเห็น เพดานปากโหว่ และการได้ยินผิดปกติ ผู้ป่วยส่วนใหญ่จะมีสติปัญญาเทียบเท่าคนปกติ
โรคนี้มักมีแบบแผนการถ่ายทอดเป็นแบบออโตโซมลักษณะเด่น กว่าครึ่งเกิดจากการกลายพันธุ์ใหม่ที่เกิดขึ้นในผู้ป่วยเอง ไม่ได้เกิดจากการได้รับถ่ายทอดมาจากพ่อหรือแม่ ยีนที่เกี่ยวข้อง เช่น TCOF1, POLR1C, POLR1D เป็นต้น การวินิจฉัยส่วนใหญ่เริ่มจากอาการ และการถ่ายภาพรังสี ส่วนการตรวจยืนยันอาจทำได้โดยใช้การตรวจทางพันธุกรรม
โรคนี้ยังไม่มีวิธีรักษาให้หาย การรักษาส่วนใหญ่ให้ความสำคัญกับการบรรเทาอาการด้วยการผ่าตัดแก้ไขรูปร่าง การใช้เครื่องช่วยฟัง การฝึกพูด และการใช้อุปกรณ์ช่วยเหลืออื่นๆ ผู้ป่วยมักมีอายุขัยเป็นปกติ โรคนี้พบได้ราว 1 ใน 50,000 คน ได้รับการตั้งชื่อนี้ตามแพทย์ชาวอังกฤษซึ่งเป็นทั้งศัลยแพทย์และจักษุแพทย์ ชื่อ Edward Treacher Collins ซึ่งได้บรรยายโรคนี้ไว้ครั้งแรกเมื่อปี 1900
Taka
TAKA อาจหมายถึง
นอกจากนี้ในภาษาญี่ปุ่น ทะกะยังหมายถึง เหยี่ยว
รายชื่อผู้นำประเทศ พ.ศ. 2554
นี่คือรายชื่อของผู้นำประเทศของประเทศต่าง ๆ ในปี พ.ศ. 2554 (ค.ศ. 2011)
เคนดริก ลามาร์
เคนดริก ลามาร์ ดักเวิร์ธ (Kendrick Lamar Duckworth; เกิด 17 มิถุนายน ค.ศ. 1987) เป็นแร็ปเปอร์และนักแต่งเพลงชาวอเมริกัน เป็นที่รู้จักจากการทำดนตรีแนวโพรเกรสซิฟแร็ปและการแต่งเพลงเกี่ยวกับจิตสำนึกทางสังคม เขามักถูกมองว่าเป็นหนึ่งในศิลปินฮิปฮอปที่ทรงอิทธิพลที่สุดในยุคของเขา ลามาร์เกิดและเติบโตในคอมป์ตัน รัฐแคลิฟอร์เนีย เขาเริ่มต้นอาชีพขณะยังเป็นวัยรุ่นภายใต้ชื่อในการแสดงว่า เค.ดอต ต่อมาได้รับความสนใจจากผู้คนในท้องถิ่นอย่างรวดเร็วและทำให้เขาได้เซ็นสัญญากับท็อปดอว์กเอนเตอร์เทนเมนต์ (TDE) ในปี 2005
หลังจากกลายเป็นสมาชิกผู้ร่วมก่อตั้งของซูเปอร์กรุป แบล็กฮิปปี ลามาร์หันไปใช้ชื่อจริงและชื่อกลางของเขาเป็นชื่อในวงการ ในปี 2011 เขาออกสตูดิโออัลบั้มแรก เซกชัน.80 ซึ่งได้รับคำวิจารณ์ในเชิงบวก รวมถึงซิงเกิลเปิดตัวอย่าง "ไฮพาวเวอร์" ด้วย ในปี 2012 ลามาร์ได้เซ็นสัญญากับอาฟเตอร์แมธเอนเตอร์เทนเมนต์ของดร. เดร ภายใต้สังกัดของอินเตอร์สโคปเรเคิดส์ และออกอัลบั้มชุดที่สอง กูดคิด, เอ็ม.เอ.เอ.ดี ซิตี ดนตรีเป็นแนวเวสต์โคสต์ฮิปฮอปและแก๊งสตาแร็ป อัลบั้มนี้ได้รับการยอมรับอย่างกว้างขวางและประสบความสำเร็จเชิงพาณิชย์ โดยเฉพาะซิงเกิลชื่อ "สวิมมิงพูลส์ (ดริง)", "แบ็กซีตฟรีสไตล์" และ "บิตช์, โดนต์คิลมายไวบ์"
การไปเยือนแอฟริกาใต้เป็นแรงบันดาลใจให้กับอัลบั้มชุดที่สามของลามาร์ ทูพิมอะบัตเตอร์ฟลาย (2015) ซึ่งมีกลิ่นอายของดนตรีแจ๊ส อัลบั้มได้รับคำสรรเสริญอย่างมากและกลายเป็นอัลบั้มแรกของเขาที่ขึ้นอันดับหนึ่งบนชาร์ตบิลบอร์ด 200 ในปีเดียวกัน เขายังขึ้นอันดับสูงสุดบนชาร์ตบิลบอร์ดฮอต 100 เป็นครั้งแรกด้วยเพลงฉบับรีมิกซ์ "แบดบลัด" ของเทย์เลอร์ สวิฟต์ ลามาร์ได้ทดลองดนตรีแนวอาร์แอนด์บี ป็อป และไซเคเดลิกโซลในอัลบั้มชุดที่สี่ แดมน์ (2017) เพลง "ฮัมเบิล" กลายเป็นซิงเกิลเดี่ยวอันดับหนึ่งซิงเกิลแรกของเขาและยังเป็นผลงานชิ้นแรกที่ไม่ใช่เพลงคลาสสิกและเพลงแจ๊สที่ได้รับรางวัลพูลิตเซอร์ ประเภทดนตรี หลังจากห่างหายไปนานถึง 4 ปี ลามาร์ออกอัลบั้มชุดที่ห้า มิสเตอร์มอเรลแอนด์เดอะบิกสเต็ปเปอส์ (2022) นอกจากนั้นเขายังกำกับและผลิตมิวสิกวิดีโอหลายตัว และภาพยนตร์อีกหลายเรื่องร่วมกับเดฟฟรี รวมถึงก่อตั้งบริษัทร่วมกันในชื่อ พีจีแลง ในปี 2019
ลามาร์มียอดขายกว่า 70 ล้านชุดในสหรัฐ อัลบั้มทั้งหมดของเขาได้รับการรับรองระดับทองคำขาวหรือสูงกว่านั้นจากสมาคมผู้ประกอบกิจการเพลงของสหรัฐอเมริกา (RIAA) ตลอดอาชีพการงานของเขา ลามาร์ได้รับรางวัลมากมาย รวมถึงรางวัลแกรมมี 14 รางวัล รางวัลไพรม์ไทม์เอมมี 1 รางวัล อเมริกันมิวสิกอะวอดส์ 2 รางวัล บิลบอร์ดมิวสิกอะวอดส์ 6 รางวัล เอ็มทีวีวิดีโอมิวสิกอะวอดส์ 11 รางวัล บริตอะวอดส์ 1 รางวัล และได้รับการเสนอชื่อเข้าชิงรางวัลออสการ์ ในปี 2015 ลามาร์ได้รับรางวัลไอคอนแห่งยุคจากวุฒิสภารัฐแคลิฟอร์เนียและอยู่ในการจัดอันดับอีกมากมาย เช่น ไทม์ 100 และผู้ทรงอิทธิพลที่มีอายุไม่เกิน 30 ปีของฟอบส์ อัลบั้มของเขาถึงสามชุดอยู่ในรายชื่อ "500 อัลบั้มที่ยิ่งใหญ่ที่สุดตลอดกาล" ของนิตยสาร โรลลิงสโตน
รายชื่อสถานที่ที่ตั้งชื่อตามพระนามของพระบรมวงศานุวงศ์ไทย
ตั้งแต่อดีต จนถึง ปัจจุบัน สถานที่ต่างๆ ในประเทศ หรือต่างประเทศ ได้ถูกตั้งตามพระปรมาภิไธย พระบรมนามาภิไธย พระนามาภิไธย พระนาม หรือถูกขนานนามให้มีความหมายเช่นเดียวกับพระบรมวงศานุวงศ์พระองค์นั้นๆ โดยเป็นการเฉลิมพระเกียรติยศของเจ้านาย หรือเป็นที่ระลึกถึง โดยสถานที่ต่างๆ ที่ได้ถูกตั้งชื่อตามพระนามพระบรมวงศานุวงศ์ จะได้รับพระราชทานพระบรมราชานุญาต โดยอาจจะมีประกาศในราชกิจจานุเบกษา หรือหนังสือเพื่อแสดงว่า ได้มีพระมหากรุณาโปรดเกล้าฯ พระราชทานพระบรมราชานุญาต หรือพระอนุญาตให้ตั้งนามสถานที่ได้
สมเด็จพระบรมราชาธิราชที่ 1
สมเด็จพระนครินทราชาธิราช
สมเด็จพระบรมไตรโลกนาถ
สมเด็จพระยอดฟ้า
พระบาทสมเด็จพระพุทธยอดฟ้าจุฬาโลกมหาราช
พระปรมาภิไธย พระพุทธยอดฟ้าจุฬาโลก พระบาทสมเด็จพระรามาธิบดี ราชทินนาม สมเด็จเจ้าพระยามหากษัตริย์ศึก
พระบาทสมเด็จพระพุทธเลิศหล้านภาลัย
พระปรมาภิไธย พระพุทธเลิศหล้านภาลัย พระบาทสมเด็จพระรามาธิบดี
พระบาทสมเด็จพระนั่งเกล้าเจ้าอยู่หัว
พระบาทสมเด็จพระรามาธิบดี
พระราชสมัญญานาม พระมหาเจษฎาราชเจ้า
พระราชสัญลักษณ์ พระราชโอรสในพระบาทสมเด็จพระพุทธเลิศหล้านภาลัย
พระบาทสมเด็จพระจอมเกล้าเจ้าอยู่หัว
พระปรมาภิไธย พระจอมเกล้าเจ้าอยู่หัว
พระบาทสมเด็จพระรามาธิบดี
พระบรมนามาภิไธย เจ้าฟ้ามหามกุฎ
พระบาทสมเด็จพระจุลจอมเกล้าเจ้าอยู่หัว
พระปรมาภิไธย พระจุลจอมเกล้าเจ้าอยู่หัว
พระบาทสมเด็จพระรามาธิบดี
พระบรมนามาภิไธย เจ้าฟ้าจุฬาลงกรณ์
พระราชสมัญญานาม พระปิยมหาราช
พระนามกรม กรมขุนพินิตประชานาถ
พระนามกรม กรมหมื่นพิฆเนศวรสุรสังกาศ
พระราชสัญลักษณ์ รัชกาลที่ 5
พระนามอื่นๆ
พระบาทสมเด็จพระมงกุฎเกล้าเจ้าอยู่หัว
พระปรมาภิไธย พระมงกุฎเกล้าเจ้าอยู่หัว
พระบาทสมเด็จพระรามาธิบดี
พระบรมนามาภิไธย เจ้าฟ้าวชิราวุธ
พระราชสัญลักษณ์ สมเด็จพระยุพราช
พระนามกรม กรมขุนเทพทวาราวดี
พระนามแฝง ศรีอยุธยา
พระราชโอรสธิดา ในพระมหากษัตริย์
•ถนนอินทรพิทักษ์ กรุงเทพมหานคร
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รายชื่อพระเกียรติยศในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
สะพานชุดเฉลิม
รายชื่อสะพาน
สะพานชุดเฉลิมทั้ง 17 สะพาน เดิมกำหนดชื่อเป็นคำว่า เฉลิม ตามด้วยตัวเลขปีพระชนมพรรษาของพระบาทสมเด็จพระจุลจอมเกล้าเจ้าอยู่หัวในแต่ละปีที่สร้าง แต่ต่อมามีพระราชปรารภว่าชื่อสะพานที่มีเพียงคำว่าเฉลิม และตัวเลขกำกับยากต่อการเรียก ใน พ.ศ. 2452 จึงโปรดเกล้าฯ พระราชทานชื่อสะพานทั้ง 15 สะพาน ดังนี้
ปัจจุบัน
ปัจจุบันสะพานชุดเฉลิมทั้ง 17 สะพานนี้ ถูกรื้อถอนไปแล้ว 12 สะพาน และถูกดัดแปลงรูปแบบสะพานอีก 2 สะพาน เนื่องจากมีการขยายถนน และการถมคลองเพื่อสร้างถนนแทนที่
สำหรับสะพานชุดเฉลิมที่ถูกรื้อถอนไปแล้ว แต่ยังคงปรากฏร่องรอยให้เห็นอยู่ มี 1 สะพาน ได้แก่ สะพานเฉลิมเผ่า 52 ยังคงปรากฏเพียงส่วนของราวสะพานที่มีชื่อสะพานจารึกอยู่ในบริเวณริมทางเท้าแยกเฉลิมเผ่า ถนนพระรามที่ 1 หลังจากที่มีการบูรณะครั้งล่าสุดเมื่อ พ.ศ. 2506
ส่วนสะพานชุดเฉลิมที่ยังคงปรากฏอยู่และใช้งานได้จนถึงปัจจุบัน มี 5 สะพาน ได้แก่
นัฏฐา ลอยด์
นัฏฐา ลอยด์ (เกิด 27 พฤศจิกายน พ.ศ. 2506) เป็นพิธีกรและนักแสดงลูกครึ่งไทย-อเมริกัน จบการศึกษาจากคณะอักษรศาสตร์ มหาวิทยาลัยศิลปากร ปี 2524 รุ่น 15 เคยได้รับรางวัลโทรทัศน์ทองคำ สาขาพิธีกรดีเด่นประจำปี 2532 จากรายการท้าพิสูจน์  และยังได้รับการยกย่องเป็นนักศึกษาเก่าดีเด่นประเภทผู้สร้างสรรค์สังคม ของคณะอักษรศาสตร์ มหาวิทยาลัยศิลปากร ปัจจุบันยังคงอยู่ในสายงานบันเทิงรวมทั้งทำธุรกิจการจัดงาน Presentation Party Planner และรับผลิตรายการโทรทัศน์
เส้นขนานที่ 24 องศาใต้
เส้นขนานที่ 24 องศาใต้ คือวงกลมละติจูดที่ 24 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 24° ใต้ลากผ่านพื้นที่ดังนี้:
การเดินทาง
การเดินทาง คือ การเคลื่อนย้ายของคนจากที่ที่หนึ่ง ไปยังอีกที่นึง โดยจุดประสงค์ของการเดินทาง อาจเพื่อการท่องเที่ยว การหาแรงบันดาลใจในการใช้ชีวิต การเยี่ยมญาติมิตรและเพื่อน การค้าขาย การติดต่อ การอพยพ และ การจาริกแสวงบุญ
อู้ตั่น
ตั่น (22 มกราคม พ.ศ. 2452 – 25 พฤศจิกายน พ.ศ. 2517) หรือที่เรียกร่วมกับคำนำหน้าชื่อว่า อู้ตั่น (ဦးသန့်) เป็นนักการทูตชาวพม่า และเป็นเลขาธิการองค์การสหประชาชาติใน ค.ศ. 1961 ถึง 1971 เป็นเวลา 10 ปีกับอีกหนึ่งเดือน
อู้ตั่นเสียชีวิตเมื่อวันที่ 25 พฤศจิกายน ค.ศ. 1974 ที่นครนิวยอร์ก สหรัฐ ด้วยโรคมะเร็งปอด รวมอายุได้ 65 ปี
ชีวิตช่วงต้น
ตั่นเป็นลูกคนแรกจากลูกชายสี่คนที่เกิดในป้านตะนอ บริติชพม่า จากครอบครัวเจ้าของที่ดินที่ร่ำรวยปานกลางและพ่อค้าข้าว Po Hnit พ่อของเขา ซึ่งจบการศึกษาที่โกลกาตา เป็นบุคคลเดียวในเมืองที่สามารถพูดภาษาอังกฤษได้คล่องแคล่ว โดยเป็นคนก่อตั้งสมาคมวิจัยพม่าและช่วยก่อตั้งหนังสือพิมพ์เดอะซัน (สุริยะ) ที่ย่างกุ้ง ถึงแม้ว่าสมาชิกครอบครัวของเขามีเชื้อสายพม่าและนับถือศาสนาพุทธ ถั่น มินอู (หลานชายของอู้ตั่น) รายงานว่า พ่อของตั่นมีบรรพบุรุษ "จากทั้งอินเดียและจีน พุทธและมุสลิม เช่นเดียวกันกับไทใหญ่และม้ง" พ่อของเขาหวังว่าลูกชายทั้งสี่จะจบในระดับปริญญา Khant, Thaung และ Tin Maung กลายมาเป็นนักการเมืองและนักวิชาการ
ตั่นมีส่วนร่วมในการตีพิมพ์หนังสือพิมพ์และวารสารบางวส่วนภายใต้นามปากกา "Thilawa" และแปลหนังสือหลายเล่ม ซึ่งรวมไปถึงเล่มหนึ่งของสันนิบาตชาติ เขาได้แรงบันดาลใจจากเซอร์สแตฟฟอร์ด คริปปส์, ซุน ยัตเซ็น และมหาตมา คานธี ในช่วงวิกฤตการเมืองพม่า ตั่นอยู่ตรงกลางระหว่างกลุ่มชาตินิยมกับกลุ่มจงรักภักดีต่ออังกฤษ
แหล่งข้อมูลอื่น
1909 1974
ปะฉะดะ คนเหนือยุทธ
ปะฉะดะ คนเหนือยุทธ (龍虎門; Dragon Tiger Gate) เป็นภาพยนตร์ ค.ศ. 2006 แนวแอ็คชั่นศิลปะการต่อสู้ กำกับการแสดงโดย วิลสัน ยิป และออกแบบท่าต่อสู้โดย ดอนนี่ เยน ผู้ซึ่งร่วมแสดงในภาพยนตร์ ภาพยนตร์ชุดนี้อิงจากการ์ตูนฮ่องกง สำนักพยัคฆ์มังกร ซึ่งใช้ชื่อในฉบับภาษาจีนเช่นเดียวกับชื่อภาพยนตร์ การเปิดตัวภาพยนตร์ชุดนี้ในทุกเขตพื้นที่ที่ใช้ภาษาอังกฤษได้รับการจัดการโดยบริษัทไวน์สไตน์
กระสอบทรายที่สร้างขึ้นเพื่อใช้ในภาพยนตร์ วัดความสูงได้ประมาณ 8 ฟุต (2.4 เมตร), กว้าง 5 ฟุต (1.5 เมตร) และมีน้ำหนักที่ประมาณ 400 ปอนด์ ซึ่งได้รับการรับรองว่าเป็นขนาดที่ใหญ่ที่สุดในโลกโดยกินเนสส์เวิลด์เรคอร์ด
เนื้อเรื่องย่อ
เป็นเรื่องราวของสองพี่น้องผู้ใช้ศิลปะการต่อสู้เพื่อผดุงความยุติธรรม หวังเสี่ยวหู่ และ หวังเสี่ยวหลง ที่ได้พลัดพรากจากกันเมื่อเยาว์วัย ก่อนที่จะโคจรมาพบกันที่ภัตตาคารแห่งหนึ่ง โดยหวังเสี่ยวหลงเป็นฝ่ายทำงานให้พรรคพรรคโรซา ซึ่งมีหม่าคุนเป็นหัวหน้าแก๊ง ทั้งคู่ได้ประมือกันครั้งหนึ่งก่อนที่จะแยกย้ายไป แล้วก็มาพบกันอีกครั้ง ณ ภัตตาคารอาหารญี่ปุ่น ในครั้งนี้ทั้งคู่ได้พบกับ สือเฮยหลง ผู้ชำนาญยุทธเพลงกระบองสองท่อน แล้วหวังเสี่ยวหู่กับสือเฮยหลง ก็ได้เดินทางมาเพื่อขอฝึกวิชากับสำนักพยัคฆ์มังกร ในเวลาต่อมา สำนักพยัคฆ์มังกรแห่งนี้ก็ถูกเทพเพลิงเมฆาถล่มจนพินาศ
ภาคต่อ
ในการให้สัมภาษณ์ของลูกทีมผลิตที่ฮ่องกง ได้มีการกล่าวถึงนักแสดงรวมถึงทีมงานต่างมีความมุ่งมั่นจะสร้างภาคต่อเพื่อขยายเนื้อเรื่องนับจากฤดูร้อน ค.ศ. 2007 อย่างไรก็ตาม ข้อผูกมัดด้านการคัดเลือกนักแสดงชุดเดิมนั้นมีรายชื่อติดอยู่ในโครงการอื่น จึงยังไม่มีสัญญาณในการผลิตหรือวันประกาศการเสร็จสิ้น ขณะที่ ค.ศ. 2010 ก็มิได้มีการประกาศถึงภาคต่อ และอย่างเป็นนัยใด ๆ โดยภาคต่อนี้ได้รับการละเลยไปอย่างเงียบ ๆ
ศาลเจ้าสึรูงาโอกะฮาจิมัง
ศาลเจ้าสึรูงาโอกะฮาจิมัง เป็นศาลเจ้าสำคัญแห่งหนึ่งในเมืองคามากูระ จังหวัดคานางาวะ ประเทศญี่ปุ่น
แรกเริ่มศาลเจ้าแห่งนี้สร้างขึ้นเมื่อปี ค.ศ. 1063 ใกล้หาดยูอิงะ เพื่อถวายแด่จักรพรรดิโอจิง จักรพรรดินีจิงงู พระมารดา และเจ้าหญิงฮิเมะ พระชายา ต่อมามินาโมโตะ โยริโตโมะ ผู้เป็นต้นตระกูลโชกุนแห่งคามากูระ ได้ย้ายศาลเจ้ามาตั้งที่ตำแหน่ง ณ ปัจจุบันนี้เมื่อปี ค.ศ. 1191 และได้อัญเชิญฮาจิมัง เทพแห่งสงคราม มาประดิษฐานที่ศาลเจ้าเพื่อให้เป็นเทพคุ้มครองตระกูล
ในบริเวณศาลเจ้าแห่งนี้มีอาคารที่ตั้งแท่นบูชาอยู่จำนวนหนึ่ง ที่มีความสำคัญที่สุดคือ แท่นบูชาเล็กที่ตั้งอยู่ด้านล่างสุดของเนินที่ตั้งศาลเจ้า และแท่นบูชาใหญ่ที่ตั้งอยู่เหนือขึ้นไป 61 ขั้นบันได อาคารแท่นบูชาใหญ่ในปัจจุบันนี้สร้างขึ้นเมื่อปี 1828 โดยโทคุงาวะ อิเอนาริ โชกุนคนที่ 11 แห่งตระกูลโทคุงาวะ
ถนนทางเข้าศาลเจ้ามีต้นซากูระเรียงรายอยู่สองข้างทาง ซึ่งปลูกถวายศาลเจ้าโดยโยริโทโมะในโอกาสที่บุตรชายคนแรกสามารถคลอดออกมาได้อย่างปลอดภัย และศาลเจ้าแห่งนี้ยังเป็นสถานที่ฝึกสอน "ยาบุซาเมะ" หรือการยิงธนูจากบนหลังม้า
ตามบันทึกทางประวัติศาสตร์ มินาโมโตะ ซาเนโตโมะ โชกุนแห่งคามากูระคนที่ 3 ถูกลอบสังหารโดยนักยิงธนูที่ซ่อนตัวอยู่หลังต้นแปะก๊วย เมื่อวันที่ 13 กุมภาพันธ์ ค.ศ. 1219 ปัจจุบันต้นแปะก๊วยนี้ยังคงยืนต้นอยู่ด้านหลังทางเดินบันไดภายในศาลเจ้า
สุกัญญา วงศ์สถาปัตย์
สุกัญญา วงศ์สถาปัตย์ (ชื่อเล่น ปุ๊กกี้) เป็นผู้กำกับภาพยนตร์ ผู้ควบคุมงานสร้าง ผู้อำนวยการสร้างภาพยนตร์ เริ่มทำงานที่ Casting Unity Production House หลังจากนั้นเป็นโปรดิวเซอร์ บริษัท อาร์.เอส.โปรโมชั่น จำกัด และยังมีงานรับเป็นโปรดักชันเมเนเจอร์ให้กับภาพยนตร์ โลกทั้งใบให้นายคนเดียว, ล่องจุ๊น, ปาฏิหาริย์ … โอมสมหวัง
ระหว่างปี 2543-2548 เป็นไลน์โปรดิวเซอร์ บริษัท บาแรมยู จำกัด ภาพยนตร์เรื่อง ปอบ หวีด สยอง, 7 ประจัญบาน, 999-9999 ต่อติดตาย ฯลฯ และเป็นโปรดิวเซอร์ให้ภาพยนตร์ องค์บาก, สยิว, FAKE โกหกทั้งเพ, เฮี้ยน, ตะเคียน, บอดี้การ์ดหน้าเหลี่ยม, ฟอร์มาลีน แมน รักเธอเท่าฟ้า, คนผีปีศาจ, เกิดมาลุย, เอ็กซ์แมน แฟนพันธุ์เอ็กซ์, 7 ประจัญบาน 2, เฉิ่ม, ต้มยำกุ้ง1-2 ฯลฯ
สโมสรฟุตบอลเอซีมิลานในฤดูกาล 2019–20
ฤดูกาล 2019–20 เป็นฤดูกาลที่ 121 ในประวัติศาสตร์ของสโมสร เอซี มิลาน และเป็นฤดูกาลที่ 86 ของพวกเขาใน ระดับสูงสุดของฟุตบอลอิตาลี.
ข้อมูลผู้เล่น
.
ตลาดนักเตะฤดูหนาว
ดีลอย่างเป็นทางการล่วงหน้าจะมีผลในการเริ่มต้นตั้งแต่ 2020-1-2.
ผู้ทำประตู
อัปเดตล่าสุด: 29 กรกฎาคม ค.ศ. 2020, ใน ตัวเอียง ผู้เล่นคนนั้นออกจากทีมระหว่างฤดูกาล.
คลีนชีตส์
อัปเดตล่าสุด: 29 กรกฎาคม ค.ศ. 2020
วัดเอี่ยมประชามิตร
วัดเอี่ยมประชามิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 6 บ้านวัดแหลม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 35 ไร่ 3 งาน 87 ตารางวา
แต่เดิมเชื่อว่าครั้งแรกเป็นที่พำนักสงฆ์ มีภิกษุจำพรรษาอยู่เพียงรูปเดียว สอบถามไม่ได้ความว่าชื่ออะไร ประชาชนในสมัยนั้นมีครอบครัวอาศัยอยู่ไม่มากนัก ต่อมาจึงเพิ่มมากขึ้น วัดก็พัฒนาขึ้นมาเรื่อย ๆ ไม่ปรากฏหลักฐานว่าได้รับการยกฐานะเป็นวัดเมื่อใด มีชื่อเป็นทางการว่า วัดใหม่ไพรสาโรจน์ มีข้อมูลการตั้งวัดเมื่อ พ.ศ. 2483
เมื่อคราวที่สมเด็จพระมหาสมณเจ้า กรมพระยาวชิรญาณวโรรส เสด็จมาตรวจวัดนี้ โปรดให้เรียกนามวัดนี้เสียใหม่ว่า วัดแหลมฟ้าผ่า ตามชื่อตำบล ต่อมาเปลี่ยนชื่อมาเป็น "วัดเอี่ยมประชามิตร" เมื่อวันที่ 4 สิงหาคม พ.ศ. 2497 วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 ได้ผูกพัทธสีมาเมื่อ พ.ศ. 2494
เจ้าอาวาสปกครองวัดรูปแรกชื่อหลวงพ่อสุตหรือพระครูสุตตสุนทร หลังเจ้าอาวาสรูปแรกได้มรณภาพ คณะสงฆ์ได้แต่งตั้งพระภิกษุเอี่ยม ปภัสสโร อ่วมสกุล เป็นเจ้าอาวาส ต่อมาท่านได้รับสมณศักดิ์เป็นพระครูพิทักษ์ธรรมโสภิต ท่านได้พัฒนาปรับปรุงวัดให้เจริญรุ่งเรือง ภายในวัดเอี่ยมประชามิตรมีโบราณสถานที่สำคัญมากมาย เช่น ศาลาจินดาประดิษฐ์มิตรานุสรณ์ โบสถ์ไม้เก่าแก่ วิหารหลวงพ่อดำ ภายในประดิษฐานพระพุทธรูปศักดิ์สิทธิ์ปางดีดน้ำมนต์ (พระพุทธรูปชูนิ้วกลาง) เป็นพระพุทธรูปปูนปั้นขนาดใหญ่ที่เป็นพระประธานในวิหาร มีขนาดหน้าตัก 3 เมตร และสูงประมาณ 5 เมตร พระพุทธรูปองค์นี้มีอายุเก่าแก่กว่าร้อยปี
วงศ์แคหางค่าง
วงศ์แคหางค่าง หรือ วงศ์ไม้ปีบ (ชื่อวิทยาศาสตร์:En:Bignoniaceae) เป็นชื่อวงศ์พรรณไม้ของพืชในตระกูล ปีบ เพกา แคสันติสุข แคแสด ศรีตรัง ชมพูพันธุ์ทิพย์ เหลืองปรีดียาธร ลักษณะเด่นคือ สัณฐานดอกลักษณะปากแตร ส่วนลักษณะเด่นอื่น ๆ ใบเดี่ยวติดเป็นวงรอบข้อ หรือใบประกอบติดตรงข้ามแต่ละคู่ตั้งฉากกัน ใบด้านล่างมีต่อม ดอกใหญ่บานเด่นชัด เกสรเพศผู้มี 4 อัน สั้น 2 ยาว 2 มีเกสรเพศผู้ที่เป็นหมัน 1 อัน ผลแห้งแตก แข็ง ผิวเรียบ เมล็ดมีปีก และมีจำนวนมาก
เดิมทีวงศ์แคหางค่างอยู่ในอันดับ Scrophulariales แต่ภายหลังยุบรวม อันดับ Scrophulariales เข้ากับอันดับกะเพรา (Lamiales) จึงทำให้วงศ์แคหางค่างถูกจัดอยู่ในอันดับแลเมียลิส ไปด้วยโดยปริยาย
ลักษณะประจำวงศ์
วงศ์แคหางค่าง เป็นวงศ์ของ ไม้เลื้อย หรือไม้ต้นเนื้อแข็ง ใบเป็นใบเดี่ยว หรือใบประกอบ มีเส้นใบออกจากสองข้างของเส้นกลางใบแบบขนนก ดอก ใหญ่ และบานเด่นชัด กลีบเลี้ยงเชื่อมติดกัน กลีบดอกเชื่อมติดกัน เกสรเพศผู้มี 4 อัน สั้น 2 ยาว 2 รังไข่ติดเหนือวงกลีบ มี 2 ช่อง มีไข่อ่อนหลายหน่วยต่อ 1 ช่อง ผล เป็นแบบผลแห้งแตก แข็ง ผิวเรียบ เมล็ดมีปีก
การกระจายพันธุ์
ส่วนใหญ่กระจายพันธุ์ในเขตร้อน มีบางชนิดเท่านั้นที่กระจายไปในเขตอบอุ่น โดยในประเทศไทย มี 14 สกุล เช่น
การใช้ประโยชน์
พืชในวงศ์แคหางค่างที่นิยมปลูกเป็นพืชประดับ เช่น น้ำเต้าต้น (Crescentia cujete L.) ศรีตรัง (Jacaranda obtusifolia Bonpl.) ไส้กรอกแอฟริกา (Kigelia africana (Lam.) Benth.) แคแสด (Spathodea campanulata P. Beauv.) ชมพูพันธุ์ทิพย์ (Tabebuia rosea (Bertol.) DC.) ทองอุไร (Tecoma stans (L.) Kunth.) เป็นต้น ดอกจะมีนก ค้างคาว มาดูดน้ำหวาน ส่วนเมล็ด มีปีกและแพร่พันธุ์โดยลม
หมู่เกาะอิซุ
หมู่เกาะอิซุ เป็นหมู่เกาะภูเขาไฟที่เรียงรายอยู่ทางทิศใต้และตะวันออกของคาบสมุทรอิซุในเกาะฮนชู ประเทศญี่ปุ่น ตามเขตการปกครองแล้ว ถือว่าเป็นส่วนหนึ่งของกรุงโตเกียว เกาะที่ใหญ่ที่สุด คือ เกาะอิซูโอชิมะ มักเรียกสั้น ๆ ว่า เกาะโอชิมะ
ตามความจริงแล้ว ในหมู่เกาะมีเกาะและโขดหินมากกว่า 20 เกาะ แต่มีอยู่ 9 เกาะที่ได้รับการบันทึกชื่ออย่างเป็นทางการจากฝ่ายบริหารมหานครโตเกียว ซึ่งเรียงจากเหนือลงใต้ ได้แก่
เกาะทั้ง 9 นี้อยู่ภายในพื้นที่ของอุทยานแห่งชาติฟูจิฮาโกเนอิซุ การประมงและกีฬาตกปลาสามารถพบเห็นได้ในหมู่เกาะนี้ตลอดทั้งปี โดยเรือส่วนใหญ่จะมาจากท่าเรือบนคาบสมุทรอิซุ
เมื่อปี 2000 ได้เกิดเหตุภูเขาไฟระเบิด และพ่นแก๊สพิษออกมาจำนวนมาก ทำให้ต้องมีการอพยพประชาชนออกจากเกาะมิยาเกะ จนกระทั่งเดือนกุมภาพันธ์ ปี 2005 ผู้ที่เคยอาศัยอยู่บนเกาะจึงได้รับอนุญาตให้กลับไปอาศัยอยู่ได้ แต่จำเป็นต้องมีหน้ากากกันแก๊สพิษเพื่อเตรียมพร้อมสำหรับเหตุระเบิดในอนาคต
ในสมัยเอโดะ เกาะนิอิ เกาะมิยาเกะ และเกาะฮาจิโจ ถูกเลือกให้เป็นสถานที่สำหรับเนรเทศนักโทษ
พอลิแซ็กคาไรด์
พอลิแซ็กคาไรด์ (polysaccharide) เป็นโมเลกุลคาร์โบไฮเดรตสายยาวที่ประกอบด้วยหน่วยมอนอเมอร์ซ้ำ ๆ มาเชื่อมต่อกันด้วยพันธะไกลโคซิดิก โครงสร้างมีได้ตั้งแต่เส้นตรงไปจนถึงแตกกิ่งมากมาย พอลิแซ็กคาไรด์มักพบเป็นวิวิธพันธุ์ (heterogeneous) ซึ่งประกอบด้วยการดัดแปลงหน่วยซ้ำ ๆ เล็กน้อย โมเลกุลใหญ่เหล่านี้สามารถมีคุณสมบัติแตกต่างจากโมโนแซ็กคาไรด์ที่เป็นองค์ประกอบได้ ขึ้นอยู่กับโครงสร้าง เช่น อาจอสัณฐานหรือละลายน้ำไม่ได้ก็ได้
เมื่อโมโนแซ็กคาไรด์ในพอลิแซ็กคาไรด์เป็นชนิดเดียวกัน เรียกพอลิแซ็กคาไรด์นั้นว่า โฮโมพอลิแซ็กคาไรด์ หรือ โฮโมไกลแคน แต่เมื่อมีโมโนแซ็กคาไรด์มากกว่าหนึ่งชนิด จะเรียกว่า เฮเทอโรพอลิแซ็กคาไรด์ หรือ เฮเทอโรไกลแคน
ตัวอย่างมีพอลิแซ็กคาไรด์สะสม เช่น แป้งและไกลโคเจน และพอลิแซ็กคาไรด์โครงสร้าง เช่น เซลลูโลสและไคติน พอลิแซ็กคาไรด์มีสูตรทั่วไปว่า Cx(H2O)y โดยที่ x มักมีค่าระหว่าง 200 กับ 2,500 เมื่อพิจารณาว่า หน่วยซ้ำ ๆ ในแกนพอลิเมอร์มักเป็นโมโนแซ็กคาไรด์หกคาร์บอน สูตรทั่วไปจึงอาจเขียนได้เป็น (C6H10O5)n โดยที่ 40≤n≤3000
ไรต์เฮียร์ (เพลงเจสส์ กลินน์)
"ไรต์เฮียร์" (Right Here) เป็นเพลงโดยนักร้องและนักแต่งเพลงชาวอังกฤษ เจสส์ กลินน์ บรรุอยู่ในอัลบั้มเปิดตัวของเธอ ไอครายเวนไอลาฟ ออกจำหน่ายเป็นซิงเกิลแรกของกลินน์ในฐานะศิลปินเดี่ยวในวันที่ 6 กรกฎาคม 2014 เขียนโดยกลินน์ คาไนย์ เอล-โกนิ และไคย์ กิบบอน กับแมทธิว ร็อบสัน-สกอตต์ จากวงดนตรีแนวยูเคการาจ กอร์กอน ซิตี้ ซึ่งได้เป็นโปรดิวเซอร์ร่วมกับเบลสบีตส์ ได้รับแรงบันดาลใจมาจากดนตรีอิเล็กทรอนิกส์แดนซ์ในช่วงคริสต์ทศวรรษ 1990 และเพลงในจังหวะความเร็วปานกลางที่ประกอบด้วยแนวป็อป โซล และดีปเฮาส์
เพลงเปิดตัวในอันดับที่ 6 บนชาร์ตซิงเกิลแห่งสหราชอาณาจักร และได้รับการรับรองระดับทางคำจากองค์กรตัวแทนอุตสาหกรรมสิ่งบันทึกเสียงอังกฤษ ด้วยยอดขายมากกว่า 4 แสนชุด มิวสิกวิดีโอเผยแพร่บนยูทูบในวันที่ 19 มิถุนายน ค.ศ. 2014
อิมวู
อิมวู เป็นเครือข่ายสังคมออนไลน์ซึ่งสมาชิกใช้ตัวการ์ตูน 3 มิติเพื่อสนทนา, การทำสินค้าเพื่อขายและเล่นเกม. IMVU มีมากกว่า 50 ล้านคนที่ลงทะเบียน 10 ล้านผู้เข้าชมที่ไม่ซ้ำกันต่อเดือน IMVU มีแคตตาล็อกสินค้าเสมือนที่ใหญ่ที่สุดของโลก คือ มากกว่า 10 ล้านชิ้น (บางชิ้นถูกซ่อนได้โดยผู้สร้างสินค้า) โดยสินค้าเกือบทั้งหมดที่ถูกสร้างขึ้นโดยสมาชิก ก่อตั้งขึ้นในปี 2004 IMVU ได้รับการสนับสนุนโดย บริษัท ร่วมทุนกับนักลงทุน Menlo Ventures, Allegis ทุน Bridgescale พันธมิตรและทุนซื้อที่ดีที่สุดและตั้งอยู่ใน Mountain View, California
ทรังคซ์
ทรังคซ์ (トランクス; Trunks) เป็นตัวละครจากการ์ตูนเรื่องดราก้อนบอล ซึ่งชาวดาวไซย่ามีสถานภาพเป็นนักรบที่เก่งกาจ และกลายร่างเป็นลิงยักษ์ได้เมื่อเห็นพระจันทร์เต็มดวงตราบเท่าที่ตนยังมีหางอยู่ (โดยปกติแล้วจะมีหางเหมือนลิง)
ทรังคซ์ปัจจุบัน
ลูกชายของเบจิต้ากับบลูม่า ที่เกิดมาในยุคที่ทรังค์ในอนาคตกับเซลมาแก้ไขอดีต จึงใช้ชีวิตมาปกติถูกเบจิต้าฝึกฝน กับถูกบลูม่าตามใจ จนเป็นเด็กเหลวไหล กับแก่กว่าโกเท็น 1 ปี จึงเก่งกว่าบเป็นซูเปอร์ไซย่ามาแต่เกิดเหมือนโกเท็น
ทรังคซ์อนาคต
เด็กหนุ่มจากโลกอนาคต (เส้นเวลาที่ 2) เป็นลูกชายของเบจิต้ากับบลูม่า และเป็นผู้ฆ่าเซล (ร่างแรก) กับมนุษย์ดัดแปลงหมายเลข 17-18 ในอนาคต เขานั่งไทม์แมชชีนย้อนอดีตมาหาโกคูเพื่อแก้ไขอดีต โดยเขาได้มอบยารักษาโรคหัวใจให้กับโกคู เพราะถ้าหากโกคูไม่ตายด้วยโรคหัวใจ อนาคตอันเลวร้ายที่เขากำลังเผชิญอยู่ในขณะนี้ก็จะได้ไม่เกิดขึ้น ส่วนทรังคซ์ในโลกปัจจุบันที่ยังเป็นทารกอยู่ ก็ได้เติบโตขึ้นมาอย่างสุขสบาย ต่างกับทรังคซ์ในโลกอนาคต เนื่องจากเหล่าร้ายได้ถูกพวกโกคูกำจัดไปหมดสิ้นแล้ว
อ้างอิง
Llista de personatges de Bola de Drac Lista postaci występujących w Dragon Ball
ลูกา อันโตนีนี
ลูกา อันโตนีนี (Luca Antonini) เกิดเมื่อวันที่ 4 สิงหาคม ค.ศ. 1982 เป็นนักฟุตบอลชาวอิตาลี เล่นในตำแหน่งฟุลแบ็ก ปัจจุบันเล่นให้กับสโมสรเจนัวในเซเรียอา ประเทศอิตาลี
แหล่งข้อมูลอื่น
1982
ยุกกะ นุ ฮี
ยุกกะ นุ ฮี (四日ぬ日, ユッカヌヒー, Yukka nu hii หรือ 四日の日) เป็นเทศกาลประจำปีของหมู่เกาะโอกินาวะทางตะวันตกเฉียงใต้ของประเทศญี่ปุ่น ซึ่งมีการเฉลิมฉลองตามประเพณีในวันที่ 4 ของเดือนที่ 5 ตามปฏิทินจันทรคติ โดยกิจกรรมสำคัญคือการแข่งขันเรือมังกรแบบดั้งเดิม (haarii หรือ haaree ในภาษาถิ่นอิโตมัน) เทศกาลนี้เริ่มต้นขึ้นประมาณคริสต์ศตวรรษที่ 14 ซึ่งกล่าวกันว่าได้รับสืบทอดมาจากชาวจีน การแข่งเรือมังกรเป็นรูปแบบหนึ่งของการขอบคุณต่อท้องทะเลและเทพเจ้าแห่งการเกษตร และขอให้ประทานพรต่อไปในอนาคต
ปัจจุบันเมืองนาฮะเป็นสถานที่จัดการแข่งขันเรือมังกรที่ใหญ่ที่สุดในโอกินาวะ โดยเมืองอิโตมันและหมู่บ้านทามางูซูกุ (玉城村) ก็เป็นที่รู้จักจากการจัดงานแข่งเรือขนาดใหญ่เช่นกัน
ประวัติ
เช่นเดียวกับองค์ประกอบที่แสดงลักษณะของวัฒนธรรมโอกินาวะสมัยใหม่อื่น ๆ เคยเป็นประเพณีที่มีการกระจายทางภูมิศาสตร์จำกัด โดยผู้คนทางตอนเหนือของโอกินาวะมองว่าเป็นเทศกาลนี้เป็นของโอกินาวะตอนใต้-ตอนกลาง มีการกล่าวกันว่าการแข่งขันเรือมังกรได้รับการเผยแพร่ที่ท่าเรืออุนเท็น (運天港) ในหมู่บ้านนากิจิน (今帰仁村) ช่วงกลางสมัยเมจิ หรือตั้งแต่ปลายคริสต์ศตวรรษที่ 19 ถึงต้นศตวรรษที่ 20
ตั้งแต่สมัยเมจิ ชาวเมืองอิโตมันที่เป็นชาวประมงจำนวนมากได้อพยพไปยังส่วนอื่น ๆ ของจังหวัดโอกินาวะจากการแข่งขันเรือมังกร ตัวอย่างเช่น พวกเขาเริ่มการแข่งขันเรือในเมืองอิชิงากิของหมู่เกาะยาเอยามะในปี พ.ศ. 2449 โคอิจิ มัตสึโอะ (松尾 恒一) นักชาติพันธุ์วิทยาตั้งข้อสังเกตว่าในชุมชนชายฝั่งบางแห่งของหมู่เกาะมิยาโกะและหมู่เกาะยาเอยามะ การแข่งเรือไม่เกี่ยวข้องกับเทศกาล แต่เกี่ยวกับเทศกาลเก็บเกี่ยวในวันเพ็ญเดือน 6 หรือเทศกาลชิจิ (節祭 (シチ)) ในเดือน 9 ตามปฏิทินจันทรคติ ขณะที่หมู่เกาะอามามิในจังหวัดคาโงชิมะก็มีการแข่งเรือที่คล้ายคลึงกัน โดยปกติจะจัดขึ้นในเดือนสิงหาคม ซึ่งมีนัยว่ามีรากที่มาแตกต่างกัน
เส้นขนานที่ 26 องศาใต้
เส้นขนานที่ 26 องศาใต้ คือวงกลมละติจูดที่ 26 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
วงมังคละ
วงมังคละ มีความสัมพันธ์กับกลุ่มคนที่ใช้สำเนียงอาณาจักรสุโขทัยโบราณ โดย สมเด็จเจ้าฟ้ากรมพระยานริศรานุวัดติวงศ์ บันทึกไว้ในคราวตรวจการที่หัวเมืองพิษณุโลก เมื่อ พ.ศ. 2444 ได้ยินดนตรีดังกล่าวบริเวณวัดสะกัดน้ำมันจึงได้เรียกมาแสดงให้ดู ได้ให้ทัศนะต่อดนตรี "มังคละ" ว่า "เครื่องมังคละนี้เป็นเครื่องเบญจดุริยางค์แท้"
ปัจจัยสำคัญที่ทำให้ดนตรีปี่กลองมังคละเสื่อมความนิยมในสมัยหลัง เนื่องจากการเข้ามามีบทบาทของดนตรีกลองยาว แตรวง และดนตรีสมัยใหม่ ตามลำดับ ทำให้ปัจจุบัน วงมังคละ ได้รับขึ้นทะเบียนให้เป็น มรดกภูมิปัญญาทางวัฒนธรรมของชาติ สาขาศิลปะการแสดง เพื่อส่งเสริมอนุรักษ์และสืบทอดให้เป็นการละเล่นพื้นบ้านดั้งเดิมอันเป็นเอกลักษณ์ 3 จังหวัด ของทั้งจังหวัดสุโขทัย จังหวัดพิษณุโลก และอุตรดิตถ์ ได้ต่อไป
ดนตรีมังคละกับพระพุทธศาสนา
ดังนั้นหากนิยามตามทัศนะดังกล่าว มังคละจึงเป็นดนตรีชั้นสูงสำหรับพระพุทธศาสนาของอาณาจักรสุโขทัย และพระมหากษัตริย์สุโขทัย มีพระราชนิยมในการพระราชทานอุทิศเครื่องประโคมมังคละเภรีถวายแด่ปูชนียสถานสำคัญต่าง ๆ ในพระราชอาณาจักร เช่นเดียวกับธรรมเนียมลังกา ทำให้มังคละเภรีได้เผยแพร่สู่ประชาชนทั่วไปในอาณาจักรสุโขทัย จนกลายเป็นดนตรีพื้นบ้านของอาณาจักรสุโขทัยในระยะต่อมา
ดนตรีปี่กลองมังคละ จึงกลายเป็นส่วนหนึ่งในวิถีชีวิตของชาวอาณาจักรสุโขทัยมาช้านาน ด้วยเหตุนี้สำเนียงการพูดดั้งเดิมแบบสุโขทัย (ภาษาถิ่นสุโขทัย) และการละเล่นดนตรีมังคละ จึงเป็นส่วนหนึ่งในการชี้วัดความเป็นชุมชนดั้งเดิมที่สืบทอดมาตั้งแต่อาณาจักรสุโขทัยในเขตภาคเหนือตอนล่างในปัจจุบันอีกด้วย
หลักฐานในศิลาจารึกและจดหมายเหตุ
มังคละ เป็นกลองชนิดหนึ่ง ขึงด้วยหนัง มีรูปกลมรี ใช้ตีด้วยไม้ คำว่า “มังคละ” หมายถึง มงคล หรืองานที่เจริญก้าวหน้า มังคละจึงเป็นดนตรีที่เป็นมงคล การเล่นมังคละมีมาช้านาน ตั้งแต่สมัยโบราณกาลครั้งกรุงสุโขทัย มีหลักฐานในหลักศิลาจารึกหลักที่ 1 ที่ว่า
''...เมื่อกรานกฐิน มีพนมเบี้ย มีพนมหมาก มีพนมดอกไม้ มีหมอนนั่งหมอนโนน มีบริพารกฐิน โดยท่านแล้ปี แล้ญิบล้าน ไปสูดญัติกฐินถึงอรัญญิกพู้น เมื่อจักเข้ามาเวียงวังเท้าหัวลาน ดํบงคํกลอง ด้วยเสียงพาดเสียงพิน เลื่อนขับ ใครจักมักเล่นเล่น ใครจักมักหัวหัว ใครจักมักเลื่อนเลือน..."
ซึ่งคำว่า "ดํบงคํกลอง" เป็นคำโบราณที่มีใช้ตั้งแต่สมัยสุโขทัย แปลว่า เป็นการประโคม หรือตีกลองที่ขึงด้วยหนัง ซึ่งมีผู้สันนิษฐานว่าเป็นกลองมังคละเภรี นอกจากนี้ ยังปรากฏธรรมเนียมการถวายข้าพระไว้ประโคมมังคละเภรีสมโภชพระบรมธาตุ เฉกเช่นเดียวกับธรรมเนียมลังกา ในจารึกวัดช้างล้อม เมืองเก่าสุโขทัย พ.ศ. 1927 ความว่า
''...พาทย์คู่หนึ่ง ให้ข้าสองเรือนตีบำเรอแก่พระเจ้า ฆ้องสองอัน กลองสามอัน แตร... แต่งให้ไว้แก่พระเจ้า (พระพุทธรูป)..."
จากความในศิลาจารึกดังกล่าว ระบุถึงอุปกรณ์ในวงมังคละ คือฆ้อง 2 และกลอง 3 สันนิษฐานว่าคือฆ้องคู่ในวงมังคละ และกลองดังกล่าว คือกลองยืน กลองหลอน และกลองมังคละในวงมังคละเภรี ตามธรรมเนียมกษัตริย์ลังกาแต่โบราณนั่นเอง ดนตรีมังคละจึงเป็นดนตรีชั้นสูงสำหรับพระพุทธศาสนาของอาณาจักรสุโขทัย ก่อนที่จะกลายเป็นดนตรีพื้นบ้าน ในชุมชนกลุ่มคนที่ใช้สำเนียงอาณาจักรสุโขทัยโบราณ ปัจจุบันพบการละเล่นอยู่ในเขตจังหวัดสุโขทัย พิษณุโลก และอุตรดิตถ์ รวมทั้งพบร่องรอยการละเล่นมังคละในจังหวัดนครสวรรค์ และจังหวัดเพชรบูรณ์ ซึ่งดนตรีมังคละ มีความสัมพันธ์กับกลุ่มคนที่ใช้สำเนียงอาณาจักรสุโขทัยโบราณ
เมื่อครั้งสมเด็จฯ เจ้าฟ้ากรมพระยานริศรานุวัดติวงศ์ เสด็จประพาสหัวเมืองฝ่ายเหนือเมื่อปี พ.ศ. 2444 พระองค์ท่านบันทึกถึงกลองมังคละขณะที่ผ่านเมืองพิษณุโลกว่า
''...ลืมเล่าถึงมังคละไป...เครื่องมังคละนี้ เป็นเครื่องเบญจดุริยางค์แท้ มีกลองเล็กรูปเหมือนเถิดเทิงแต่สั้นขึงหนังหน้าเดียว มีไม้ตียาวๆ ตรงกับ "อาตต" ใบหนึ่ง...เสียงเพลงนั้นเหมือนกลองมลายู..."